Europaparlamentsvalget i Sverige 2004

Europaparlamentsvalget i Sverige 2004 ble avholdt i 2004. Det ble valgt 19 mandater i Europaparlamentet. I valget var hele Sverige en valgkrets, og det var en sperregrense på fire prosent. Rundt 6,8 millioner svensker hadde stemmerett. Kandidatene som var på valg sto på ulike partilister, og mandatene ble fordelt etter Sainte-Laguës metode. 

Det EU-kritiske partiet Junilistan ble grunnlagt samme år, og greide å bli valgets store vinner. Meningsmålingene i forkant hadde gitt partiet oppslutning rundt 4 prosent, altså sperregrensen, men med 14 prosent greide de å kapre 3 mandater. Framgangen Junilistan opplevde gjorde at alle de store etablerte partiene gikk tilbake i velgerandel. Både Socialdemokraterna og Moderaterna mistet ett mandat hver. Vänsterpartiet og Folkpartiet som gjorde et godt valg i 1999, gikk tilbake 3 og 4 prosent, respektivt. Også Miljöpartiet og Kristdemokraterna mistet ett mandat hver. Centerpartiet var det eneste Riksdagspartiet som gikk ut av valget med samme antall EU-representanter som etter valget i 1999, og en liten økning på 0,27%.     

Valgdeltagelsen var på 37,85%, noe som var ett prosent lavere enn i 1999. Dette ble den laveste valgdeltakelsen i et svensk Europaparlamentsvalg noen gang. Det var også den laveste valgdeltagelsen av alle medlemsstater som ble medlem av EU før 2004. Til sammenligning var valgoppslutningen i riksdagsvalet i 2002 og 2006 over 80%. 

Valgresultatet
 Nasjonalt parti Europeisk parti Partigruppe Stemmer % Antall mandater Socialdemokraterna PES PES 608 214 24,6 5 Moderaterna EPP EPP-ED 448 962 18,2 4 Junilistan EUD IND/DEM 357 964 14,5 3 Vänsterpartiet Partiløs/NGL GUE/NGL 314 945 12,7 2 Folkpartiet liberalerna ELDR ALDE 242 090 9,8 2 Centerpartiet ELDR ALDE 155 105 6,3 1 Miljöpartiet EGP G/EFA 145 518 5,9 1 Kristdemokraterna EPP EPP-ED 140 253 5,7 1 Sverigedemokraterna - - 27 974 1,1 0 Andre partier  - - 25 780 1,0 0
 Gyldige stemmer 2 466 805 97,2 Ugyldige stemmer 70 897 2,8 Totalt  2 537 702 100 19

Kategori:Hendelser i 2004
Sverige
Kategori:Valg i Sverige
Kategori:2004 i Sverige